Jmeɣ ixxamen-is yettwabnan wa tama n wayeḍ am tyemmat d warraw-is.Ixxamen-a, yettwabnan ɣef yiwet n tqacuct i ten-yerran deg urebbi-s aḥnin.Xas deg-s qessiḥet tegrest, urğin tefki afus.D nettat i yettbaban adfel yezgan yuwet. Imezdaɣ n taddart-iw , zun d yiwet n tzeqqa ideg ttidiren.Tiwizi , urğin teğği amḍiq-is. Cedhaɣ ad waliɣ timizar d yiqwiren yessan tama n yal axxam am wakken d tigertilin ireqmen s tiɣma n yimɣan d tiriwa n waḍil. Yendef wul-iw , mi d-mekteɣ abrid yessawnen i yi-yettawin ɣer lğameɛ akken ad ẓalleɣ.Lğameɛ i dyezgan di tlemmast n taddart.Ah ay ussan nesɛedda di tliwa tidemmaḍin d tyemmatin-nneɣ mi d-ttagment neɣ mi sirident icețțiḍen ! Tidet kan ula dagi di Fransa gerrzeɣ. Maca yuli-yi wațțan n yinig i yi-yebḍan d taddart-iw Tiɣilt n Lbaz.